“บอร์ด EEC” จ่อสรุปเจรจา “กลุ่มบีบีเอส” พัฒนา “อู่ตะเภาฯ”เดือนนี้ ลุ้นครม.ไฟเขียวเม.ย.63
“บอร์ด EEC” จ่อสรุปเจรจา “กลุ่มบีบีเอส” พัฒนา "สนามบินอู่ตะเภา และเมืองการบินภาคตะวันออก” เดือนนี้ ลุ้นครม.ไฟเขียว เม.ย.63
“บอร์ด EEC” จ่อสรุปเจรจา “กลุ่มบีบีเอส” พัฒนา "สนามบินอู่ตะเภา และเมืองการบินภาคตะวันออก” เดือนนี้ ลุ้นครม.ไฟเขียว เม.ย.63
6 มี.ค. 2563

นายคณิศ แสงสุพรรณ เลขาธิการสำนักงานคณะกรรมการนโยบายเขตพัฒนาพิเศษภาคตะวันออก (สกพอ.) หรือ EEC เปิดเผยว่า ได้รายงานความคืบหน้าในการดำเนินงานโครงการพัฒนาสนามบินอู่ตะเภา และเมืองการบินภาคตะวันออก ให้ที่ประชุมคณะกรรมการนโยบายเขตพัฒนาพิเศษภาคตะวันออก (กพอ.) ที่มี พล.อ.ประยุทธ์ จันทร์โอชา นายกรัฐมนตรี ในฐานะประธานกรรมการ กพอ.เป็นประธาน ได้รับทราบ ดังนี้
คณะกรรมการคัดเลือกฯ พิจารณาข้อเสนอซองที่ 3 (ด้านราคา) จากเอกชนที่ผ่านข้อเสนอซองที่ 2 (ด้านเทคนิค) ทั้ง 3 ราย และมีมติให้ กลุ่มกิจการร่วมค้าบีบีเอส ที่เสนอเงินประกันรายได้เป็นผลตอบแทนให้ภาครัฐสูงที่สุด เป็นผู้ได้รับการคัดเลือก และเข้าสู่กระบวนการเจรจา เมื่อวันที่ 30 มกราคม 2563
ทั้งนี้ การเจรจาจะได้ข้อสรุปภายในมีนาคม 2563 และสามารถเสนอร่างสัญญาที่สำนักงานอัยการสูงสุดพิจารณาให้ สกพอ. และ ครม.พิจารณาได้ภายในเดือนเมษายน 2563
สำหรับกลุ่มกิจการร่วมค้าบีบีเอส ประกอบด้วย บมจ.การบินกรุงเทพ (BA) ถือหุ้น 45% บมจ.บีทีเอส กรุ๊ป โฮลดิ้ง (BTS) ถือหุ้น 35% และ บมจ.ซิโน-ไทย เอ็นจิเนียริ่ง แอนด์ คอนสตรัคชั่น (STEC) ถือหุ้น 20% โดยมีสนามบินนานาชาตินาริตะเป็นพันธมิตร